Ruby portvin er portvin der er lagret på store egetræsfade. De store fade sikrer, at vinen oxiderer langsommere, da en mindre andel af vinen har kontakt til træet, og dermed med ilt. En typisk Ruby portvin er rubinrød i farven som ung, og har en frugtig smag med mange tanniner og mellemhøj syre. Vinen lagres mellem 2-5 år. Tawny Portvin er en rødbrun portvin, der lagres fra ca. 3 år og op til 80 år. Jo længere lagring, jo mere koncentreret og brunlig bliver portvinen. Det gør den, da den tillades at oxidere, i de små fade som bruges til lagring.